**Noorte, juunioride ja seenioride**

**Eesti Meistrivõistlused** klassikalises jõutõstmises **2023** – UUS **Juhend**

**1. Võistluse eesmärk**

* Selgitada Eesti Vabariigi noorte, juunioride ja seenioride parimad (meistrid), klassikalises jõutõstmises.
* Populariseerida klassikalist jõutõstmist.

**2. Võistluse organiseerimine, koht ja aeg**

* Võistlusi organiseerib ja viib läbi **EJTL koostöös** **TÜASK-ga**
* Võistluste direktor: **Peep Päll, tel 5117144**
* Võistlusete aadress: **Tartu, TÜ Spordihoone (Ujula 4)**
* Võistluste aeg: **laupäeval, 18. veebruaril 2023**

**3. Võistluste osalejad**

* Osalema on lubatud Eesti Vabariigi kodanikud, alates 14.-st eluaastast.
  + Noored: 2005-2009 sündinud
  + Juuniorid: 2000-2004 sündinud
  + Seeniorid: 1983 ja varem sündinud
* Võistelda ei saa sportlased, kellel kehtib EJTL-i võistluskeeld.
* Võistlustel osalevad sportlased ja nende treenerid esitavad kaalumisel, **allkirjastatud EJTL ja sportlase vahelise lepingu**, millega kinnitavad, et järgivad
  + ausa spordi reegleid (mitte dopingu kasutamine jne),
  + IPF/EJTL jõutõstmise võistlusmäärusi,
  + võistluste korraldaja majareegleid,
  + suhtuvad lugupidavalt kaasvõistlejatesse ja kohtunikesse.

**4. Registreerimine**

* Eelregistreerimine toimub ajavahemikus **11. jaanuar - 28. jaanuar 2023**. Eelregistreerimine lõppeb **laupäeval, 28. jaanuaril 2022 kell 23:00** .
* **NB!** Kõik võistlejad peavad olema eelnevalt registreeritud, vastasel juhul võistlema ei lubata.
* **Eelregistreerimiseks tuleb saata järgmised võistleja andmed:**

1. **Eesnimi, Perekonnanimi**
2. **Sünnikuupäev**
3. **Spordiklubi või asula**
4. **Kaaluklass**
5. **KONTAKTTELEFON!**

Pärast eelregistreerimise lõppu võistlejaid juurde ei registreerita!

Lõplik registreerimine toimub ajavahemikus **29.01. - 08.02. 2023**.

Lõplik registreerimine lõppeb kolmapäeval, 08. veebruaril kell 23:00

Lõplikku registreerimist ei pea tegema need sportlased, kes soovivad võistlustel võistelda ning kes ei soovi muuta kaalukategooriat.

Pärast lõplikku registreerimist ei saa enam muuta valitud kehakaaluklassi.

Eelregistreeritud sportlased, kes ei saada lõplikku kinnitust –

registreeritakse ametlikult lõplikult registreeritud võistlejate nimekirja.

Lõplikult registreeritud võistlejad on kohustatud tasuma kõik võistluste osalustasud (sõltumata sellest, kas ta võistlustel osaleb või mitte).

Registreerimise andmed tuleb saata e-mailidele:

[**alexander@powerlifting.ee**](mailto:alexander@powerlifting.ee)**,** [**peep@joudjavaim.ee**](mailto:peep@joudjavaim.ee) **ja kady.kampus@gmail.com (kõigile kolmele!)**

E-maili pealkirjaks panna "**EMV klassikalises jõutõstmises 2023**".

Võistleja peab maksma kõik osalemistasud Eesti Jõutõsteliidu arvele Swedbank a/a EE592200001120201788, märkides selgituse lahtrisse võistleja ees- ja perekonnanime ja „EMV klassikalises jõutõstmises 2023 osalemistasu“. Saaja: Eesti Jõutõsteliit.

Osalemistasude maksmise tähtaeg on **11.02.2023**.

**NB! Klubi saab esindada vaid siis, kui klubi on EJTL liige.**

**5. Osalemistasud**

**NB! 2023.a. tuleb EJTL meistrivõistlusel osalejal tasuda ka sportlase ühekordne individuaalne aastamaks ehk sportlase litsents!**

· **Noored (2005. – 2009. sündinud): 30€ (EMV osalustasu 25€ + aastalitsents 5€)**

Kui ei esindata EJTL-i kuuluvat spordiklubi, siis tuleb lisaks maksta 5€

**· Juuniorid (2004. - 2000. sündinud): 40€** **(EMV osalustasu 30€ + aastalitsents 10€)** Kui ei esindata EJTL-i kuuluvat spordiklubi, siis tuleb lisaks maksta 10€

**· Seeniorid:**

* **M 1 (1974. - 1983. sündinud) 50€** **(EMV osalustasu 35€ + aastalitsents 15€)**

Kui ei esindata EJTL-i kuuluvat spordiklubi, siis tuleb lisaks maksta 15€

* **M 2 (1964. - 1973. sündinud) 50€** **(EMV osalustasu 35€ + aastalitsents 15€)**

Kui ei esindata EJTL-i kuuluvat spordiklubi, siis tuleb lisaks maksta 15€

* **M 3 (1954. - 1963. sündinud) 40€** **(EMV osalustasu 30€ + aastalitsents 10€)**

Kui ei esindata EJTL-i kuuluvat spordiklubi, siis tuleb lisaks maksta 10€

* **M 4 (1953.a. ja varem sünd.) 30€ (EMV osalustasu 25€ + aastalitsents 5€)**

Kui ei esindata EJTL-i kuuluvat spordiklubi, siis tuleb lisaks maksta 5€

**NB!** Pärast võistlustele registreerimist EJTL osavõtutasu ei tagasta.

**Võistleja peab esitama kaalumisel isikut tõendava dokumendi (pass, ID-kaart)**

**6. Ajakava**

Laupäev, 18. veebruar 2023

I SESSIOON

8:30-9:30 – kaalumine: kõik naised (noored, juuniorid, seeniorid)

10:00 - võistluste algus

13:30 - autasustamine

II SESSIOON

12:30-13:30 – kaalumine: kõik noormehed (-18a)

14:00 - võistluste algus

17:30 - autasustamine

III SESSIOON

16:30-17:30 – kaalumine: meesjuuniorid (-23a) ja meesseeniorid (40.a. ja vanemad)

18:00 – võistluste algus

21:30 - autasustamine

* NB! Võistlused toimuvad korraga kahel võistluspõrandal!

**7. Autasustamine**

* **Noormeeste (-18a) ja meesjuunioride (-23a)** kehakaaluklasside -53 kg; -59 kg; -66 kg; -74 kg; -83 kg; -93 kg; -105 kg; -120 kg; +120 kg esikolmikut autasustatakse **Eesti meistrivõistluste medaliga**.
* **Meesseenioride: M1, M2, M3 ja M4 kehakaaluklasside** -59 kg; -66 kg; -74 kg;-83 kg; -93 kg; -105 kg; -120 kg; +120 kg esikolmikut autasustatakse **Eesti meistrivõistluste medaliga**.
* Noorte, juunioride ja kõikide (M1-M4) seenioride klasside **MEESTE absoluutne Eesti meister** selgub IPF GL Formula punktide alusel, 3 parimat autasustatakse karikaga.
* **Noorte neidude (-18a) ja naisjuunioride (-23a)** kehakaaluklasside -43 kg; -47kg; -52 kg; -57 kg; -63 kg; -69 kg; -76 kg; -84 kg; -84+ kg esikolmikut autasustatakse **Eesti meistrivõistluste medaliga**.
* Noorte, juunioride ja kõikide (M1-M4) seenioride klasside **NAISTE absoluutne Eesti meister** selgub IPF GL Formula punktide alusel, 3 parimat autasustatakse karikaga.

**8. Kõik võistlejad kannavad personaalselt vastutust oma tervisliku seisundi eest.**

NB! Võistelda soovivad alaealised (-18 aastased), peavad esitama kaalumisel lapsevanema poolt allkirjastatud kirjaliku tõendi, millega lapsevanem annab loa oma lapsel võistelda Eesti Meistrivõistlustel ja on teadlik oma lapse tervislikust seisundist.

**9. Dopingukontroll**

**Dopingukontrolli** teostab Eesti Antidopingu Keskus koostöös Rahvusvahelise Jõutõsteliiduga (IPF). Iga registreerunud sportlane peab olema valmis dopingukontrolliks aastaringselt. Dopingkontrollist keeldumist või dopingukontrollist kõrvalehoidmist võrdsustatakse positiivse dopinguprooviga ja sportlast võistlustele ei lubata. Võistlustel või võistlusvälisel testimisel antud positiivse dopinguproovi korral tuleb sportlasel tagastada EJTL-le karikad, medalid ja muud auhinnad. **Võistlusväliselt või võistlustel antud positiivse dopinguproovi korral määratakse sportlasele IPF-i ja EJTL-i poolt kuni 4-aastane võistluskeeld ja trahv kuni 2500 EUR.** Trahvi määrab Eesti Jõutõsteliidu distsiplinaarkomisjon.

**10. Eesti noorte ja juunioride võistkondlikud meistrivõistlused**

• EJTL klubidele on aastamaks **100 €**.

Klubid, kes soovivad astuda EJTL liikmeks, peavad maksma ühekordse liitumismaksu **75€** ja aastamaksu **100€** (Swedbank a/a EE592200001120201788).

• Iga klubi saab välja panna piiramatu arvu võistkondi noorte ja juuniorite arvestuses.

• Noorte ja juunioride võistkonnamaks on **25 €**.

• **Noorte ja juunioride võistkonnad** järjestatakse kuni **kolme** parima võistleja IPF GL Formula punktide kokkuliitmisel. Noorte ja juunioride võistkonda võivad kuuluda nii noormehed kui ka tütarlapsed!

• Võistkondlikult autasutatakse (noorte ning juunioride) kolme parima võistkonna igat liiget karikaga.

* Võistkondliku arvestust ei toimu, kui registreerub alla 2-he võistkonna.

**11. Toetajad**

Eesti Jõutõsteliit, EOK, EAD, TÜASK

**12. Võistlusmäärused**

Võistlused viiakse läbi Rahvusvahelise Jõutõsteliidu (IPF) poolt tunnustatud võistlusmääruste alusel. Iga registreeritud võistleja kohustub võistlema Eesti Jõutõsteliidus võistlemise kehtiva korra järgi. Kõik käesolevas juhendis määratlemata küsimused lahendab kohtunikekogu koos EJTL-i juhatusega.